PMIndiaData/PMIndiaSum huggingface dataset:
మీడియా, సాంకేతిక‌త‌, క‌మ్యూనికేష‌న్ అంశాల‌పై ప్ర‌ధాని న‌రేంద్ర మోదీ అధ్య‌క్ష‌త‌న‌ రౌండ్ టేబుల్ స‌మావేశం

ప్రధాని న‌రేంద్ర మోదీ అధ్య‌క్ష‌త‌న అమెరికాకు చెందిన హేమాహేమీలైన ముఖ్య కార్య నిర్వ‌హ‌ణాధికారుల (సిఇవోలు)తో రౌండ్ టేబుల్ స‌మావేశం జ‌రిగింది. ఈ సీఇవోలంతా మీడియా, ఎంట‌ర్‌టెయిన్ మెంట్ రంగాల‌కు చెందిన‌వారు. ఈ స‌మావేశంలో పాల్గొన్న‌వారిలో న్యూస్ కార్ప్ అండ్ 21వ సెంచ‌రీ ఫాక్స్ ఎగ్జిక్యూటివ్ ఛైర్మ‌న్ రూప‌ర్ట్ ముర్దోక్, 21వ సెంచ‌రీ ఫాక్స్ సిఇవో జేమ్స్ ముర్దోక్‌, న్యూస్ కార్ప్ సిఇవో రాబ‌ర్ట్ థాంప్స‌న్‌, స్టార్ ఇండియా సిఇవో ఉద‌య్ శంక‌ర్ , డిస్క‌వ‌రీ క‌మ్యూనికేష‌న్స్ ప్రెసిడెంట్ -సిఇవో డేవిడ్ జ‌స్లావ్‌, సోనీ ఎంట‌ర్ టెయిన్ మెంట్ సిఇవో మైఖెల్ లింట‌న్, ఇంట‌ర్ ప‌బ్లిక్ గ్రూప్ ఆఫ్ కంపెనీస్ సిఇవో మైఖెల్ రాత్‌, విసె మీడియా సిఇవో షేన్ స్మిత్‌, డ‌బ్ల్యు పిపి సిఇవో మార్టిన్ సోరెల్ , టైమ్ వార్న‌ర్ సిఇవో జెఫ్ బెవుకెస్, ఏ అండ్ ఇ నెట్‌వ‌ర్క్స్ సిఇవో నాన్సీ డ్యూబ‌క్, విశీ ఇండ‌స్ట్రీస్ ఛైర్మ‌న్ ఆంథోనీ ప్రాట్‌, రూట్ వ‌న్ ఇన్వెస్ట్‌మెంట్ కంపెనీకి చెందిన విల‌య‌మ్ దుహామెల్‌, వాల్యూ యాక్ట్ క్యాపిట‌ల్ సిఇవో జెఫ్ ఉబ్బెన్ మొద‌ల‌గువారు ఉన్నారు. ఈ రౌండ్ టేబుల్ సమావేశంలో పాల్గొన్న సీఇవోలు ప్ర‌ధాని న‌రేంద్ర మోదీ నాయ‌క‌త్వ ప్ర‌తిభ‌పై ప్ర‌శంస‌ల వ‌ర్షం కురిపించారు. ఈ సందర్భంగా వారు భార‌త‌దేశ భ‌విష్య‌త్ చ‌క్క‌గా ఉంటుంద‌నే ఆశాభావాన్ని వ్య‌క్తం చేశారు. భార‌త్ చేప‌ట్టిన డిజిట‌ల్ ఇండియా కార్య‌క్ర‌మాల‌ద్వారా దేశంలో కొన‌సాగుతున్న డిజిట‌ల్ మార్పులప‌ట్ల వారు ఆనందాన్ని వ్య‌క్త‌ప‌రిచారు. భార‌త‌దేశ ఆర్థిక వ్య‌వ‌స్థ పుర‌గోమ‌న దిశ బ‌లంగా ఉండ‌డంతో దాని వ‌ల్ల డిజిట‌ల్ రంగ అభివృద్ధికి ఎలాంటి ఢోకా ఉండ‌ద‌ని వారు ధీమా వ్య‌క్తం చేశారు. టెలివిజ‌న్ డిజిట‌లీక‌ర‌ణను వేగ‌వంతం చేయాల‌ని , సెల్యూల‌ర్ ప్రాథ‌మిక వ‌స‌తుల క‌ల్ప‌న‌ను బ‌లోపేతం చేయాల‌ని ఈ సందర్భంగా ప‌లువురు సీఇవోలు ప్ర‌ధాని న‌రేంద్ర‌మోదీని కోరారు. విష‌య ప‌రిజ్ఙాన విస్త‌ర‌ణ ఈ మ‌ధ్య‌న స‌మ‌గ్ర‌మైన ప్ర‌జాస్వామిక దృక్ప‌థంతో జ‌రుగుతోంద‌ని దీనికి సాంకేతిక‌త‌, మీడియా రంగాల‌లో వ‌చ్చిన మార్పులే కార‌ణ‌మ‌ని ఈ స‌మావేశంలో ప్ర‌దాని న‌రేంద్ర మోదీ, సిఇవోలు అభిప్రాయ‌ప‌డ్డారు. ప్ర‌స్తుతం ప్ర‌పంచం టెక్నాల‌జీ ఆధారంగానే ముందుకుపోతోంది కాబ‌ట్టి డిజిట‌ల్ ప్రాథ‌మిక వ‌స‌తుల క‌ల్ప‌నలో అభివృద్ది అనేది భౌతిక ప్రాథమిక వ‌స‌తుల క‌ల్ప‌న అభివృద్దితో పాటు సమానంగా జ‌ర‌గాల‌ని ప్ర‌ధాని అన్నారు. భార‌త్ లో భారీ అవ‌కాశాల‌తోపాటు బారీ స‌వాళ్లు కూడా వారికోసం వేచి ఉన్నాయ‌ని ఆయ‌న సూచించారు. దేశ ప్రాంతీయ భాష‌ల‌ను దృష్టిలో పెట్టుకోవాల‌ని, ఎందుకంటే వాటి వ‌ల‌నే ఆయా కంపెనీల పెట్టుబ‌డుల ప‌థ‌కాలు దృఢ‌త‌ర‌మవుతాయ‌ని ఆయ‌న వివ‌రించారు. బ్రాడ్ బ్యాండ్ క‌నెక్టివిటీ ద్వారా ఆరువేల గ్రామాల‌ను క‌నెక్ట్ చేయాల‌నే ప్ర‌భుత్వ దూర‌దృష్టి గురించి ప్ర‌దాని మాట్లాడారు. 21 వ శ‌తాబ్దం పౌరుడి ముఖ‌చిత్రాన్ని ఊహించి ఆ పౌరుడు ఎలాంటి విలువ‌ల‌కు ప్రతినిధిగా ఉండాలి, ఎలాంటి స‌వాళ్ల‌ను ఎదుర్కోవాలి అనే విష‌యాల గురించి సీఇవోలు ఆలోచించాల‌ని ప్రదాని కోరారు. మాన‌వ వ‌న‌రుల అభివృద్ధిలో డిజిట‌ల్ సాంకేతిక‌త పోషించే పాత్ర గురిచి కూడా ఆయ‌న మాట్లాడారు. భార‌త‌దేశ ప్ర‌జాస్వామ్యాన్ని బ‌లోపేతం చేయ‌డంలోను, దేశాభివృద్ధిలోను డిజిట‌ల్ సాంకేతిక‌త కీల‌క‌మైన పాత్ర పోషిస్తుంద‌నే విష‌యాన్ని తాను బ‌లంగా న‌మ్ముతున్న‌ట్టు ప్ర‌ధాని అన్నారు.
ప్రముఖ సంస్కృత భాషావేత్త పండిట్ రేవా ప్రసాద్ ద్వివేది మృతిపై ప్రధాని సంతాపం

ప్రముఖ సంస్కృత భాషావేత్త పండిట్ శ్రీ రేవా ప్రసాద్ ద్వివేది కన్నుమూతపై ప్రధానమంత్రి శ్రీ నరేంద్ర మోదీ తీవ్ర ఆవేదన వ్యక్తం చేశారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘సంస్కృత భాషా కోవిదుడు, మహామహోపాధ్యాయ పండిట్ శ్రీ రేవా ప్రసాద్ ద్వివేది ఇక లేరన్న వార్త నన్నెంతో మనస్తాపానికి గురిచేసింది. దేశ సాహిత్య, విద్యా రంగాల్లో ఆదర్శప్రాయ కృషిచేశారు. ఆయన కన్నుమూయడం సమాజానికి తీరని లోటు. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను… ఓం శాంతి’’ అని ప్రధాని పేర్కొన్నారు.
డాక్టర్ రామ్ మనోహర్ లోహియా జయంతి నాడు ఆయనకు నివాళులు అర్పించిన ప్ర‌ధాన మంత్రి

డాక్టర్ రామ్ మనోహర్ లోహియా జయంతి నాడు ప్ర‌ధాన మంత్రి శ్రీ న‌రేంద్ర మోదీ ఆయనకు నివాళులు అర్పించారు. ‘‘20వ శతాబ్దపు భారతదేశం లోని అత్యంత ప్రశంసాయోగ్య వ్యక్తిత్వాలలో డాక్టర్ రామ్ మనోహర్ లోహియా ఒకరు. ఆయన విద్యా సంబంధి అభినివేశానికి కూకటివేళ్ల స్థాయి రాజకీయాల తాలూకు ప్రవృత్తి ని జోడించారు. ఆయన యొక్క విలువైన అభిప్రాయాలు సామాజిక, రాజకీయ పరంపర ను తీర్చిదిద్దుతూనేవుంటాయి. డాక్టర్ లోహియా గారి జయంతి నాడు నేను ఆయనకు ప్రణమిల్లుతున్నాను’’ అని ప్రధాన మంత్రి తన సందేశంలో పేర్కొన్నారు.
ఉత్తరాఖండ్ లోని కేదార్ నాథ్ దేవాలయంలో అర్చనలలో పాలుపంచుకున్న ప్రధాన మంత్రి; పతంజలి రిసర్చ్ ఇన్ స్టిట్యూట్ ను ఆయన ప్రారంభించారు

ప్రధాన మంత్రి శ్రీ నరేంద్ర మోదీ ఈ రోజు ఉత్తరాఖండ్ లో పర్యటించారు. ఆయన కేదార్ నాథ్ దేవాలయంలో అర్చనలలో పాలుపంచుకున్నారు. ఈ సందర్భంగా అక్కడకు పెద్ద సంఖ్యలో విచ్చేసిన ప్రజలకు అభినందనలు తెలిపారు. ప్రధాన మంత్రి ఆ తరువాత హరిద్వార్ జిల్లా లోని పతంజలి రిసర్చ్ ఇన్ స్టిట్యూట్ ను ప్రారంభించారు. ఇన్ స్టిట్యూట్ లోని డ్రగ్ డిస్కవరీ అండ్ రిసర్చ్ లేబరేటరీలో ఆయన కొద్దిసేపు కలియదిరిగారు. ఈ సందర్భంగా స్వామి రామ్ దేవ్ మరియు ఆచార్య బాలకృష్ణలు ప్రధాన మంత్రి వెంట ఉన్నారు. ప్రధాన మంత్రి ఈ సందర్భంగా ప్రసంగిస్తూ, చారిత్రకంగా మనకు గర్వకారణమైనటువంటి వారసత్వాన్ని మనం అలక్ష్యం చేయడం గాని లేదా మరచిపోవడం గాని చేయబోమన్న ధీమాను వ్యక్తం చేశారు. మన పూర్వులు అందించిన నూతన ఆవిష్కారాల స్ఫూర్తిని మనం సజీవంగా అట్టిపెట్టుకొని తీరాలని కూడా ఆయన అన్నారు. అంతర్జాతీయ యోగా దినాన్ని జరుపుకొనేటప్పుడు సాధ్యమైనంత ఎక్కువ మందిని కలుపుకొనిరావాలని ప్రధాన మంత్రి పిలుపునిచ్చారు. స్వస్థతకు సంబంధించిన వివిధ అంశాలతో కూడిన నూతన ఆరోగ్య విధానాన్ని గురించి ఆయన ప్రస్తావించారు. వ్యాధులు రాకుండా పాటించవలసిన ఆరోగ్య సంరక్షణ సంబంధిత అతి ప్రధానమైన అంశాలలో స్వచ్ఛత ఒక అంశం అని ప్రధాన మంత్రి చెప్పారు. వరల్డ్ హెర్బల్ ఎన్ సైక్లోపీడియ ఒకటవ సంపుటిని కూడా ప్రధాన మంత్రి ఈ సందర్భంగా ఆవిష్కరించారు.
ఆమ్ ఆద్ మీ పార్టీ కి అభినందన లు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఆమ్ ఆద్ మీ పార్టీ (ఎఎపి)కి మరియు శ్రీ కేజ్ రీవాల్ కు ఢిల్లీ విధాన సభ ఎన్నికల లో విజయం సాధించడం పట్ల అభినందన లు తెలిపారు. ‘‘ఎఎపి కి మరియు శ్రీ కేజ్ రీవాల్ కు ఢిల్లీ విధాన సభ ఎన్నికల లో విజయం సాధించడం పట్ల అభినందన లు. ఢిల్లీ ప్రజల ఆకాంక్షల ను నెరవేర్చే క్రమం లో వారి కి ఇవే నా శుభాకాంక్ష లు’’ అని ఒక సందేశం లో ప్రధాన మంత్రి పేర్కొన్నారు.
జోర్డాన్ రాజు కు మ‌రియు ప్ర‌ధాన మంత్రి కి మ‌ధ్య రియాద్ లో జ‌రిగిన స‌మావేశం

ప్ర‌ధాన మంత్రి శ్రీ న‌రేంద్ర మోదీ కింగ్ డ‌మ్ ఆఫ్ జోర్డాన్ యొక్క రాజు శ్రీ అబ్దుల్లాహ్ ద్వితీయ బిన్ ఎల్-హుసేన్ తో సౌదీ అరేబియా లోని రియాద్ లో ఈ రోజు న ఫ్యూచ‌ర్ ఇన్‌ వెస్ట్‌ మెంట్ ఇనీశియేటివ్ (ఎఫ్ఐఐ) జ‌రిగిన సంద‌ర్భం గా స‌మావేశ‌మ‌య్యారు. ఈ సంద‌ర్భం గా- 2018వ సంవత్సరం లో ఫిబ్రవరి 27వ తేదీ నుండి అదే సంవత్సరం లో మార్చి నెల ఒకటో తేదీ వరనకు జోర్డాన్ రాజు భారతదేశంలో జరిపిన యాత్ర సందర్భం లో సంతకాలైన ఎంఒయు లు మరియు ఒప్పంద పత్రాల ను గురించిన చర్చ సహా- ద్వైపాక్షిక సంబంధాల ను మరింత బ‌ల‌ప‌ర‌చుకోవ‌డం గురించి నేత లు ఉభ‌యులు ఒక‌రి అభిప్రాయాల ను మ‌రొక‌రి కి వెల్ల‌డించుకొన్నారు. వారు మ‌ధ్య ప్రాచ్య శాంతి ప్ర‌క్రియ ను గురించి, అలాగే ఇత‌ర ప్రాంతీయ ఘటనల‌ ను గురించి కూడాను చ‌ర్చించారు. ఉగ్ర‌వాదాన్ని ఎదురించడం లో స‌హ‌కారం అంశం పై సైతం చ‌ర్చించడమైంది. భార‌త‌దేశాని కి మరియు జోర్డాన్ కు మ‌ధ్య ప్రాచీన కాలం నుండే చారిత్ర‌క సంబంధాలు, సాంస్కృతిక మైత్రి మ‌రియు పౌరుల మ‌ధ్య సంబంధాలు కొన‌సాగుతున్నాయి. 2018వ సంవ‌త్స‌రం లో భార‌త‌దేశాన్ని జోర్డాన్ రాజు సంద‌ర్శించ‌డం, ప్ర‌ధాన మంత్రి జోర్డాన్ యాత్ర ద్వైపాక్షిక సంబంధాల‌ కు ఒక కొత్త గ‌తి ని అందించాయి. ఫలితం గా విభిన్న ద్వైపాక్షిక, ప్రాంతీయ మ‌రియు బ‌హుళ పక్ష అంశాల పై ప‌ర‌స్ప‌ర సమ్మానం మరియు పరస్పర సమన్వయం వ్య‌క్తమయ్యాయి.
కంప్ట్రోల‌ర్ అండ్ ఆడిట‌ర్ జ‌న‌ర‌ల్ ఆఫ్ ఇండియా కార్యాల‌యం లో ఒక డిప్యూటీ కంప్ట్రోల‌ర్ అండ్ ఆడిట‌ర్ జ‌న‌ర‌ల్ ప‌ద‌వి ని ఏర్పాటు చేసేందుకు ఆమోదం తెలిపిన మంత్రివ‌ర్గం

కంప్ట్రోల‌ర్ & ఆడిట‌ర్ జ‌న‌ర‌ల్ ఆఫ్ ఇండియా కార్యాల‌యం లో ఒక డిప్యూటీ కంప్ట్రోల‌ర్ & ఆడిట‌ర్ జ‌న‌ర‌ల్ (కోఆర్డినేశ‌న్, క‌మ్యూనికేశ‌న్ అండ్ ఇన్‌ఫ‌ర్మేశ‌న్ సిస్ట‌మ్) పదవి ని పే లెవెల్- 17 తో (ఒక ఎస్‌టిఎస్ స్థాయి ప‌ద‌వి ని ర‌ద్దు చేయ‌డం ద్వారా) ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. రాష్ట్ర ఆడిట్ లు, టెలికమ్యూనికేశ‌న్ యొక్క ఆడిట్ ల స‌మ‌న్వ‌యాన్ని డిప్యూటీ కంప్ట్రోల‌ర్ & ఆడిట‌ర్ జ‌న‌ర‌ల్ ప‌ర్య‌వేక్షించ‌డం తో పాటు, ఇండియ‌న్ ఆడిట్ & అకౌంట్స్ డిపార్ట్‌మెంట్ (ఐఎ&ఎడి)లోని వివిధ స‌మాచార వ్య‌వ‌స్థ (ఐఎస్)ల కార్య‌క్ర‌మాల‌ ను కూడా స‌మ‌న్వ‌యప‌రచ‌వ‌ల‌సి ఉంటుంది. ఈ ప‌ద‌వి ని ఏర్పాటు చేయడానికి సుమారు 21 ల‌క్ష‌ల రూపాయ‌లు వ్య‌య‌మవుతుంది.
1991 డిసెంబర్ 30 నుండి 1999 నవంబర్ 29 మధ్య కాలంలో 15 సంవత్సరాల కన్నా తక్కువ సర్వీసును కలిగివుండి  విధి నిర్వహణలో ఉంటూ మరణించిన, లేదా అశక్తులైన రక్ష‌ణ విభాగం సిబ్బంది కొంత మందికి సంచిత సెలవును నగదుగా మార్చేందుకు ఆమోదం తెలిపిన మంత్రివర్గం

1991 డిసెంబర్ 30వ తేదీ నుండి 1999 నవంబర్ 29 వ తేదీ మధ్య కాలంలో 15 సంవత్సరాల కన్నా తక్కువ సర్వీసును కలిగివుండి విధి నిర్వహణలో ఉంటూ మరణించిన, లేదా అశక్తులైన రక్ష‌ణ విభాగం సిబ్బంది కొంత మందికి 180 రోజుల వరకు సెలవును నగదుగా మార్చేందుకు ప్రధాన మంత్రి శ్రీ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ఈ నిర్ణయం పైన పేర్కొన్న కాలంలో మరణించిన లేదా దుర్భలురైన రక్షణ విభాగం అధికారులు మరియు ఇతరేతర సిబ్బందికి చెందిన 9777 కుటుంబాలకు ప్రయోజనాన్ని అందించగలదు. ఈ కాలం ఎంతో ప్రముఖమైనటువంటి కాలం; ఎందుచేతనంటే, కార్గిల్ పోరాటం (“ఆపరేషన్ విజయ్”) సందర్భంగాను మరియు అదే కాలంలో జమ్ము & కశ్మీర్ లోను, ఈశాన్య ప్రాంతంలోను విద్రోహ కార్యకలాపాలను ఎదుర్కొనే సందర్భంగా పెద్ద సంఖ్యలో సైనికులు హతులవడమో, క్షతగాత్రులవడమో జరిగింది.
టోక్యో 2020 పారాలింపిక్ గేమ్స్ కు వెళ్తున్న భారతీయ దళం తో ఆగస్టు 17 న మాట్లాడనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ టోక్యో 2020 పారా లింపిక్ గేమ్స్ కు వెళ్తున్న భారతీయ పారా-ఎథ్ లీట్ దళం తో ఆగస్టు 17న ఉదయం 11 గంటలకు వీడియో కాన్ఫరెన్స్ మాధ్యమం ద్వారా మాట్లాడనున్నారు. తొమ్మిది ఆటల పోటీల లో దేశాని కి ప్రాతినిధ్యం వహించడం కోసం 54 మంది పారా ఎథ్ లీట్ లు టోక్యో కు బయలుదేరి వెళ్లనున్నారు. పారాలింపిక్ ఆటల లో భారతదేశం పక్షాన పాల్గొనే అతి పెద్ద దళం ఇదే. ఈ సంభాషణ సందర్భం లో క్రీడల శాఖ కేంద్ర మంత్రి కూడా హాజరు కానున్నారు.
గ‌వ‌ర్న‌ర్ల స‌మావేశం ప్రారంభ స‌ద‌స్సు లో మాట్లాడిన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు రాష్ట్రప‌తి భ‌వ‌న్ లో జ‌రిగిన గ‌వ‌ర్న‌ర్ల స‌మావేశం ప్రారంభ స‌ద‌స్సులో పాల్గొని ప్రసంగించారు. గ‌వ‌ర్నర్లంద‌రూ రాజ్యాంగం మాన్య‌త‌ను ప‌రిర‌క్షిస్తూనే స‌మాజంలో మార్పును తీసుకురాగ‌ల ఉత్ప్రేర‌క కార‌కాల పాత్రను కూడా పోషించగ‌ల‌రన్న అభిప్రాయాన్ని ప్ర‌ధాన మంత్రి వ్యక్తంచేశారు. 2022 క‌ల్లా ‘న్యూ ఇండియా’ ఆవిష్కరణ ల‌క్ష్యాన్ని ప్ర‌ధాన మంత్రి ప్ర‌స్తావిస్తూ, ప్ర‌జ‌లు పాలు పంచుకొనే ఒక ఉద్య‌మంగా తీర్చిదిద్దితేనే ఈ ల‌క్ష్యాన్ని సాధించ‌గ‌ల‌మ‌ని వివ‌రించారు. ఈ విష‌యంలో ఉపాధ్యాయుల‌తో, విద్యార్థుల‌తో సుదీర్ఘంగా చ‌ర్చించ‌వ‌ల‌సిందిగా గ‌వ‌ర్న‌ర్ల‌ను ఆయ‌న ప్రోత్స‌హించారు. కేంద్ర ప్ర‌భుత్వం ఇటీవ‌ల నిర్వ‌హించిన హ్యాక‌థాన్ ను ఒక ఉదాహ‌ర‌ణ‌గా పేర్కొన్నారు. (హ్యాక‌థాన్‌లో పాల్గొన్న విద్యార్థులు అనేక స‌మ‌స్య‌ల‌కు సాంకేతిక ప‌ర‌మైన ప‌రిష్కార మార్గాల‌ను సూచించారు.) విశ్వ‌విద్యాల‌యాలు నూత‌న ఆవిష్కారాలకు నిలయాలుగా త‌యారుకావాల‌ని ప్రధాన మంత్రి చెప్పారు. ప్ర‌తి రాష్ట్రంలోని యువ‌తీ యువ‌కులు ఏదైనా ఒక క్రీడ విష‌యంలో శ్ర‌ద్ధ వ‌హించి తీరాల‌ని కూడా ప్ర‌ధాన మంత్రి కోరారు. స్వ‌చ్ఛ‌త విష‌యంలో గ‌వ‌ర్న‌ర్లు నాయ‌క‌త్వ స్థానంలో ఉండి, దీనిని ప్రోత్స‌హించాల‌ని ప్ర‌ధాన మంత్రి అన్నారు. 2019లో మ‌హాత్మ గాంధీ 150వ జ‌యంతిని జ‌రుపుకోబోతున్నామ‌ంటూ, బ‌హిరంగ మ‌ల‌మూత్ర విస‌ర్జ‌న‌కు తావు లేన‌టువంటి భార‌త‌దేశాన్ని ఆవిష్క‌రించేందుకు ప‌ని చేస్తున్న మ‌న‌కు ఆయనే స్ఫూర్తి మూర్తి అని ప్రధాన మంత్రి చెప్పారు. మార్పు కోసం చేస్తున్న అన్వేష‌ణ‌లో పండుగ‌లు మ‌రియు జ‌యంతులు గొప్ప శక్తిని అందించే ప్రేర‌క సాధ‌నాలుగా ఉంటాయ‌ని ప్ర‌ధాన మంత్రి అన్నారు. ఆదివాసీల‌కు, ద‌ళిత‌ల‌కు, ఇంకా మ‌హిళ‌ల‌కు ‘ముద్రా’ రుణాలు ఇచ్చేట‌ట్లు బ్యాంకులకు ప్రత్యేకించి రాజ్యాంగ దిన‌మైన న‌వంబ‌ర్ 26 నుండి అంబేడ్క‌ర్ మ‌హాప‌రినిర్వాణ దివ‌స్‌ గా జ‌రుపుకొనే డిసెంబ‌ర్ 6వ తేదీ మ‌ధ్య కాలంలో ప్రేరణ‌ను గవర్నర్లు అందించవచ్చునని కూడా ఆయ‌న అన్నారు. సౌర శ‌క్తి, డిబిటి ల‌తో పాటు కేంద్ర పాలిత ప్రాంతాల‌ను కిరోసిన్ ర‌హితంగా తీర్చిదిద్ద‌డంలో అనుస‌రించిన ఉత్త‌మ ప‌ద్ధ‌తుల‌ను కేంద్ర పాలిత ప్రాంతాలు ప‌ర‌స్ప‌రం ఇచ్చి పుచ్చుకోవాల‌ని, కేంద్ర‌పాలిత ప్రాంతాల లెఫ్టెనంట్ గ‌వ‌ర్న‌ర్ల‌కు ప్ర‌ధాన మంత్రి సూచించారు. ఈ విధ‌మైన విజయాల‌ను శీఘ్ర‌ గ‌తిన కేంద్ర‌పాలిత ప్రాంతాల‌న్నింటికీ విస్త‌రించాల‌ని ఆయ‌న స్ప‌ష్టం చేశారు.
1) దమన్ మరియు దీవ్ సివిల్ కోర్టు ల (స‌వ‌ర‌ణ) వ్య‌వ‌స్థీక‌ర‌ణ‌, 2019 ని మరియు

రాజ్యంగ 240వ అధిక‌ర‌ణం లో భాగం గా దమన్ మరియు దీవ్ సివిల్ కోర్టు ల (స‌వ‌ర‌ణ) వ్య‌వ‌స్థీక‌ర‌ణ‌, 2019ని మరియు దాద్‌రా మరియు నగ‌ర్ హ‌వేలీ సివిల్ కోర్ట్ స్ ఎండ్ మిస్ లేనియస్ ప్రవిజన్స్) స‌వ‌ర‌ణ వ్య‌వ‌స్థీక‌ర‌ణ, 2019ని జారీ చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన‌ కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌యోజ‌నాలు: ఈ చ‌ర్య ద్వారా న్యాయిక సేవ‌ల లో ఏక‌రూప‌త ను తీసుకు రావ‌డం లో సహాయ‌ం అందగల‌దు. ప్ర‌స్తుతం అమ‌లు లో ఉన్న ప‌రిమిత ఆర్థిక క్షేత్రాధికారాల కారణంగా వాదులకు అపీళ్ళ ను దాఖ‌లు చేయ‌డం కోసం ముంబ‌యి కి ప్ర‌యాణించ‌డం లో ఎదురవుతున్న ఇబ్బందుల ను అధిగ‌మించ‌డం లో ఇది తోడ్ప‌డ‌గలదు. పెరిగిపోయే ఆర్థిక క్షేత్రాధికారాలు కేంద్ర పాలిత ప్రాంతాని కి వెలుప‌ల కు వాదులు ప్ర‌యాణించనక్కరలేకుండానే న్యాయాన్ని వారి అందుబాటు లోకి తీసుకురావడాన్ని వేగవంతం చేస్తాయి.
కార్గిల్ విజయ్ దివస్ సందర్భంగా వీర సైనికులకు ప్రధాన మంత్రి నివాళి

ప్ర‌ధాన మంత్రి శ్రీ న‌రేంద్ర మోదీ కార్గిల్ విజయ్ దివస్ ను పురస్కరించుకొని భారతదేశం కోసం పోరాడిన ప్రతి ఒక్క వీర సైనికునికీ నివాళులర్పించారు. ”కార్గిల్ విజయ్ దివస్ సందర్భంగా నేను భారతదేశం కోసం తుది శ్వాస వరకు పోరు సల్పిన ప్రతి ఒక్క పరాక్రమవంతుడైన జవానుకూ నమస్కరిస్తున్నాను. వారి వీరోచిత త్యాగాలు మనకు ప్రేరణనిస్తున్నాయి. సాహసులైన మన సైనికులు చొరబాటుదారులకు దీటైన రీతిలో, మరపునకు రాని విధంగా ఎలా బదులిచ్చారో ఆ జవాన్ల నిర్భయత్వాన్ని భారతదేశం ఎన్నటికీ విస్మరించబోదు . 1999 లో భారతదేశ రాజకీయ నాయకత్వం ప్రదర్శించిన స్థైర్యాన్ని, ఆ దృఢత్వం కార్గిల్ లో అందించిన నిర్ణయాత్మకమైన విజయాన్ని మనం గర్వంతో జ్ఞ‌ప్తికి తెచ్చుకొంటున్నాం” అని ప్రధాన మంత్రి అన్నారు.
సర్వోన్నత న్యాయస్థానం ఇచ్చిన తీర్పు ఒక నవోదయాని కి నాంది: ప్రధాన మంత్రి

అయోధ్య పై సర్వోన్నత న్యాయస్థానం ఇచ్చిన తీర్పు ను చరిత్రాత్మకమైందంటూ ప్రధాన మంత్రి అభినందించారు. ఈ రోజు భారతదేశ న్యాయ వ్యవస్థ లో మరియు భారతదేశ చరిత్ర లో ఒక సువర్ణ దినం గా నిలచిపోతుంది అని ఆయన అన్నారు. ఒక న్యూ ఇండియా ను నిర్మించడాని కి, అలాగే ప్రతి ఒక్కరి అభివృద్ధి కి పాటు పడటాని కి కలసి రావలసింది గా పౌరులందరి కి ఆయన విజ్ఞ‌ప్తి చేశారు. ఈ రోజు న, నవంబర్ 9వ తేదీ నాడు, కర్ తార్ పుర్ కారిడర్ ఆరంభం అయింది. ఈ కారిడర్ కై భారతదేశం తో పాటు పాకిస్తాన్ వైపు నుండి ప్రయత్నాలు జరిగాయి. ఇక ఇప్పుడు, ఒక్కటి గా ఉండాలనే శక్తి ని మరియు కలసి వర్ధిల్లాలనే శక్తి ని అయోధ్య పై వెలువడిన ఇవాళ్టి నిర్ణయం, ఈ రోజు- అంటే నవంబర్ 9వ తేదీ- మనకు బోధిస్తున్నది’’ అని ప్రధాన మంత్రి శ్రీ నరేంద్ర మోదీ అన్నారు. సర్వోన్నత న్యాయస్థానం ప్రతి ఒక్కరి మాటల ను ఎంతో ఓపిక తో ఆలకించి మరీ ఏకీభావంతో కూడినటువంటి నిర్ణయాన్ని ఇచ్చింది. ఈ తీర్పు మహత్తర సంకల్పాన్ని చాటింది అని ప్రధాన మంత్రి అన్నారు. ప్రధాన మంత్రి ఇంకా ఇలా అన్నారు.. ‘‘ ఈ రోజు వెలువరించినన తీర్పు తో, సర్వోన్నత న్యాయస్థానం ఒక సందేశాన్ని ఇచ్చింది. అది ఏమిటి అంటే, కఠినాతి కఠినమైనటువంటి సమస్యల ను సైతం రాజ్యాంగ చట్రాని కి లోబడి, చట్టాల స్ఫూర్తి తో పరిష్కరించవచ్చనేదే’’ ఎంతో కొంత జాప్యం జరిగినప్పటి కి, మనం ఓరిమి వహించాలి అనేదే. ఇది ప్రతి ఒక్కరి కి మేలు చేస్తుంది అనే విషయాల ను మనం ఈ తీర్పు తో నేర్చుకోవాలి. ప్రతి ఒక్క పరిస్థితి లో కూడాను భారతదేశ రాజ్యాంగం పట్ల, భారతదేశ న్యాయ వ్యవస్థ పట్ల మనకు గల నమ్మకం ఊగిసలాడనిది గా ఉండి తీరాలి. ఇది చాలా ముఖ్యం. ’’ సర్వోన్నత న్యాయస్థానం రామ మందిరం పట్ల తన నిర్ణయాన్ని వెల్లడించింది. మరి ఈ నిర్ణయం మన పౌరులందరి మీద దేశ నిర్మాణం అనేటటువంటి మన బాధ్యత ను మరింత గంభీరం గా వహించాలని కూడా స్పష్టీకరించింది అని ప్రధాన మంత్రి అన్నారు. మన మధ్య గల ఏకత, శాంతి, స్నేహం, సోదరీ సోదర భావం మరియు సద్భావన అనేవి దేశ అభివృద్ధి కి ఎంతో ముఖ్యం అని ప్రధాన మంత్రి చెప్పారు. కలసికట్టుగా కదులుతూ, మన ఉద్దేశ్యాలను మరియు మన లక్ష్యాల ను సాధించడం కోసం పనిచేయాలి అని పౌరులందరి కి ప్రధాన మంత్రి విజ్ఞప్తి చేశారు.
కేంద్ర బడ్జెట్‌ 2023-24 కోసం సలహాలు.. సూచనలకు ప్రధాని పిలుపు

కేంద్ర బడ్జెట్‌ 2023-2024 రూపకల్పన నేపథ్యంలో సలహాలు, సూచనలు పంపాల్సిందిగా ప్రధానమంత్రి శ్రీ నరేంద్ర మోదీ దేశ పౌరులకు పిలుపునిచ్చారు. ఈ మేరకు కేంద్ర మంత్రి శ్రీమతి నిర్మలా సీతారామన్‌ ట్వీట్‌పై ప్ర‌ధాని స్పందిస్తూ- “మీ ఆలోచనలను, అభిప్రాయాలను మాతో పంచుకోండి” అని కోరారు.
కాన్ ఫరెన్స్ ఆఫ్ పార్టీస్ (సిఒపి) టు ది యునైటెడ్ నేషన్స్ ఫ్రేమ్ వర్క్ కన్ వెన్షన్ ఆన్ క్లైమేట్ చేంజ్ (యుఎన్ఎఫ్ సిసి) లో శీతోష్ణ స్థితి మార్పు సంప్రదింపుల సందర్భంగా భారతదేశం అనుసరించిన వైఖరికి ఆమోదం తెలిపిన మంత్రిమండలి

మొరక్కో లోని మరాకేశ్ లో 2016 నవంబర్ 7-18 తేదీల మధ్య జరిగిన కాన్ ఫరెన్స్ ఆఫ్ పార్టీస్ (సిఒపి) టు ది యునైటెడ్ నేషన్స్ ఫ్రేమ్ వర్క్ కన్ వెన్షన్ ఆన్ క్లైమేట్ చేంజ్ (యుఎన్ఎఫ్ సిసి) లో శీతోష్ణ స్థితి మార్పు సంబంధ సంప్రదింపుల సందర్భంగా భారతదేశం అనుసరించిన వైఖరికి మంత్రిమండలి ఎక్స్- పోస్ట్ ఫ్యాక్టో ఆమోదాన్ని తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. సిఒపి లో జరిగిన శీతోష్ణ స్థితి మార్పు సంబంధ సంప్రదింపుల సందర్భంగా భారతదేశం అవలంబించిన వైఖరికి ఆమోదం తెలపడంలో ఉద్దేశమల్లా పేదలు మరియు దుర్బల వర్గాల ప్రయోజనాలను పరిరక్షించడంతో పాటు రూపాంతరణం, నష్టాలను స్పష్టపరచడం మరియు డెవలప్ మెంట్ స్పేస్ ను కాపాడడం కూడాను. దేశంలోని సమాజ శ్రేణులన్నింటి మేలు ఇందులో ఇమిడివుంది. ఏ దేశం వృద్ధి, అభివృద్ధి అయినా గ్రీన్ హౌస్ ఉద్గారాలతో ముడిపడివుంటుంది. శీతోష్ణ స్థితి మార్పు దుష్ప్రభావాలపైన పోరు సల్పుతూనే, భారతదేశంలో మరియు అభివృద్ధి చెందుతున్న దేశాలలో డెవలప్ మెంట్ స్పేస్ ను పరిరక్షించుకోవలసిన అవసరం ఉంది. ఈ లక్ష్యాన్ని సాధించడానికి పత్రంలో ఉల్లేఖించిన వైఖరి దోహదం చేస్తుంది. అలాగే, దేశం యొక్క రూపాంతరణ అవసరాలను కూడా ఇది నెరవేర్చుతుంది.
ఫిజి ప్రధానమంత్రి గా ఎన్నికైనందుకు సితివెణి  రబుకాను అభినందించిన ప్రధానమంత్రి శ్రీ నరేంద్రమోదీ

ఫిజి ప్రధానమంత్రిగా ఎన్నికైనసితివెణి రబుకాకు ప్రధానమంత్రి శుభాకాంక్షలు తెలియజేశారు. ఈ సందర్భంగా ప్రధానమంత్రి ట్విట్టర్ ద్వారా ఒక సందేశం ఇస్తూ, ‘‘ఫిజీ ప్రధానమంత్రిగా ఎన్నికైనందుకు మీకు అభినందనలు. ఇండియా –ఫిజీ మధ్య ఎంతో కాలంగా ఉన్న సన్నిహిత సంబంధాలు మరింత బలపడాలా కలిసిపనిచేయడానికి ఎదురుచూస్తుంటాను’’ అని పేర్కొన్నారు.
డాక్టర్ బాబాసాహెబ్ అమ్బేడ్కర్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి

డాక్టర్ బాబాసాహెబ్ అమ్బేడ్ కర్ కు ఆయన జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘డాక్టర్ బాబాసాహెబ్ అమ్బేడ్ కర్ కు ఆయన జయంతి సందర్భం లో ప్రణామాన్ని ఆచరిస్తున్నాను. భారతదేశం యొక్క ప్రగతి కోసం ఆయన చిరస్థాయి గా నిలచిపోయేటటువంటి తోడ్పాటుల ను అందించారు. మన దేశ ప్రజల కోసం ఆయన కన్న కలల ను నెరవేర్చాలి అనేటటువంటి సంకల్పాన్ని పునరుద్ఘాటించవలసిన దినం ఇది.’’ అని పేర్కొన్నారు.
ప్ర‌ధానిని మ‌ర్యాద‌పూర్వ‌కంగా క‌ల‌సిన  సైక్లింగ్ అవార్డు విజేత‌లు హితేంద్ర‌, మ‌హేంద్ర మ‌హ‌జ‌న్

మ‌హారాష్ట్ర లోని నాసిక్ కి చెందిన డాక్ట‌ర్లు హితేంద్ర మ‌హ‌జ‌న్, మ‌హేంద్ర మ‌హ‌జ‌న్ ప్ర‌ధాని న‌రేంద్ర మోదీని ఈరోజు మ‌ర్యాద‌పూర్వ‌కంగా క‌లిసారు. వీరిరువురూ ఈమ‌ధ్యే 4800 కి.మీ ల రేస్ అక్రాస్ అమెరికా సైక్లింగ్ రేస్ ని పూర్తిచేసారు. రేస్ లో పాల్గొన‌డం ద్వారా నిధుల్ని స‌మీక‌రించి, గిరిజ‌నుల సంక్షేమానికి వినియోగించాలన్న‌ది త‌మ ల‌క్ష్య‌మ‌ని వారు తెలిపారు.
కేంద్ర జాబితా లో ఇత‌ర వెనుక‌బ‌డిన త‌ర‌గ‌తుల ఉప వ‌ర్గీక‌ర‌ణ అంశాన్ని ప‌రిశీలించేందుకు క‌మిషన్ ప‌ద‌వీకాలాన్ని పొడిగించేందుకు ఆమోదం తెలిపిన మంత్రివ‌ర్గం

కేంద్ర జాబితా లో ఇత‌ర వెనుక‌బ‌డిన కులాల‌ ఉప వ‌ర్గీక‌ర‌ణ అంశాన్ని ప‌రిశీలించేందుకు క‌మిషన్ ప‌ద‌వీకాలాన్ని 2018 న‌వంబ‌ర్ వ‌ర‌కు పొడిగించడానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ అంశం తో సంబంధం ఉన్న‌టువంటి వ‌ర్గాలు.. రాష్ట్ర ప్ర‌భుత్వాలు, రాష్ట్ర వెనుక‌బ‌డిన కులాల క‌మిష‌న్ లు, వివిధ స‌ముదాయ సంఘాల తో పాటు వేరు వేరు వెనుక‌బ‌డిన కులాలకు మ‌రియు క‌మిష‌న్ ల‌కు చెందిన సాధార‌ణ ప్ర‌జానీకం తో ఈ క‌మిష‌న్ విస్తృత స్థాయి లో స‌మావేశాల‌ను నిర్వ‌హించింది. అంతేకాదు, ఈ క‌మిష‌న్ ఉన్న‌త విద్య సంస్థ లో చేరిన ఒబిసి ల కులంవారీ రికార్డుల‌ను మ‌రియు ఇదే మాదిరిగా కేంద్ర విభాగాలలో, కేంద్ర ప్ర‌భుత్వ రంగ సంస్థ‌లలో, ప్ర‌భుత్వ రంగ బ్యాంకులలో, ఇంకా ఆర్థిక సంస్థ‌ల లో జ‌రిగిన భ‌ర్తీ ల కులంవారీ స‌మాచారాన్ని కూడా స్వీక‌రించింది. ప‌రిశీలించిన మ‌రియు విశ్లేషించిన స‌మాచారం ఆధారంగా ఉప వ‌ర్గీక‌ర‌ణ కు సంబంధించిన జాబితాల‌ను మ‌రియు త‌త్సంబంధిత నివేదిక‌ ను ఖ‌రారు చేసే క‌న్నా ముందు రాష్ట్రాల తోను, ఆయా రాష్ట్రాల వెనుక‌బ‌డిన కులాల క‌మిషన్ ల తోను మ‌రో విడ‌త చ‌ర్చ జ‌ర‌ప‌వలసిన అవ‌స‌ర‌ం ఉందన్న అభిప్రాయాన్ని క‌మిషన్ వెలిబుచ్చింది.
చ‌ట్టం మ‌రియు న్యాయం రంగం లో స‌హ‌కారానికి భార‌తదేశం, ఉజ్‌బెకిస్తాన్ ల మ‌ధ్య ఎంఒయు కు ఆమోదం తెలిపిన మంత్రివ‌ర్గం

చ‌ట్టం మ‌రియు న్యాయం రంగం లో స‌హ‌కారానికి భార‌తదేశం, ఉజ్‌బెకిస్తాన్ ల మ‌ధ్య అవ‌గాహ‌న పూర్వ‌క ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌యోజ‌నాలు: పరిష్కార ప్రక్రియ లో న్యాయ వృత్తి నిపుణులు, ప్ర‌భుత్వ అధికారులు మ‌రియు వారికి సంబంధించినటువంటి శిక్షణ , ఇంకా సమర్ధమైన న్యాయ స‌హాయ‌క యంత్రాంగం వంటి రంగాలలో త‌లెత్తే స‌మ‌స్య‌లు మ‌రియు ఆవ‌శ్య‌క‌త ల‌ను ఈ ఎంఒయు ప‌రిగ‌ణ‌న లోకి తీసుకొంటుంది. రెండు దేశాల లోను ప్రభుత్వపరమైన న్యాయ సామర్ధ్యాలను పెంపొందించుకోవడం లో- న్యాయ సేవ‌ల‌ను అంద‌జేయ‌డం లోని అనుభవానికి సంబంధించినటువంటి స‌మాచారాన్ని ఇచ్చి పుచ్చుకొనే సంద‌ర్శ‌న‌ల ద్వారాను, శిక్ష‌ణ ద్వారాను- మ‌రింత విస్తృత‌మైన సహకారానికి ఈ ఎంఒయు బాట‌ ను ప‌రుస్తుంది.
పుదుచ్చేరి లో నూతనం గా మంత్రులు గా పదవీప్రమాణం స్వీకరించిన వారికి శుభాకాంక్షలు తెలిపిన ప్ర‌ధాన మంత్రి

పుదుచ్చేరి లో నూతనం గా మంత్రులు గా పదవీప్రమాణం స్వీకరించిన వారందరికి ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలియజేశారు. ప్రధాన మంత్రి ఒక ట్వీట్ లో ‘‘ పుదుచ్చేరి లో ఈ రోజు న నూతనం గా మంత్రులు గా పదవీప్రమాణం స్వీకరించిన వారందరికి ఇవే శుభాకాంక్షలు. ఈ బృందం దృఢసంకల్పం తో పనిచేయుగాక, మరి పుదుచ్చేరి కి చెందిన అపురూపమైన ప్రజల ఆకాంక్షల ను నెరవేర్చుగాక.’’ అని పేర్కొన్నారు.
ప్ర‌ధాన‌మంత్రి గ‌రీబ్ కళ్యాణ్ ప్యాకేజ్‌- ప్ర‌ధాన‌మంత్రి గ‌రీబ్ క‌ళ్యాణ్‌ అన్న‌యోజ‌న పొడిగింపున‌కు కేంద్ర కేబినెట్ ఆమోదం- 2020 జూలై నుంచి న‌వంబ‌ర్ వ‌రకు ఐదు నెల‌ల పాటు ఉచితంగా శ‌న‌గ‌ల పంపిణీ

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్, కోవిడ్ -19 కు ఆర్థిక స్పంద‌న‌లో భాగంగా ప్ర‌ధాన‌మంత్రి గ‌రీబ్ క‌ళ్యాణ్ అన్న యోజ‌న (పిఎంజికెఎవై)ను మ‌రో 5 నెల‌ల పాటు ,అంటే 2020 జూలై నుంచి న‌వంబ‌ర్ వ‌ర‌కు పొడిగించేందుకు ఆమోదం తెలిపింది. ఈ ప‌థ‌కం కింద 9.7 ల‌క్ష‌ల మెట్రిక్ ట‌న్నుల శుద్ధి చేసిన శ‌న‌గ‌ల‌ను వివిధ రాష్ట్రాలు, కేంద్ర పాలిత ప్రాంతాల‌లోని జాతీయ ఆహార భ‌ద్ర‌తా చ‌ట్టం 2013 ల‌బ్ధిదారు కుటుంబాల‌న్నింటికీ పంపిణీ చేయాల‌ని ప్ర‌తిపాదించారు. వీటిని నెల‌కు ఒక కేజీ వంతున 2020 జూలై నుంచి న‌వంబ‌ర్ వ‌ర‌కు ఉచితంగా పంపిణీ చేస్తారు. ఇందుకు అయ్యే మొత్తం అంచ‌నా వ్య‌యం రూ 6,849.24 కోట్ల రూపాయ‌లు. ఈ ప‌థ‌కం ప‌రిధి కింద 19.4 కోట్ల కుటుంబాలు వ‌స్తాయి. పొడిగించిన‌ పిఎంజికెఎవై ప‌థ‌కానికి సంబంధించిన అన్ని ఖ‌ర్చుల‌నూ కేంద్ర ప్ర‌భుత్వ‌మే భ‌రిస్తుంది. రాగ‌ల ఐదు నెల‌ల కాలంలో ఆహార ధాన్యాలు అంద‌క ఎవ‌రూ ఇబ్బందులు ప‌డ‌కూడ‌ద‌న్న ఉద్దేశంతో భార‌త ప్ర‌భుత్వం ఇచ్చిన హామీ మేర‌కు ఈ యోజ‌నను పొడిగించ‌డం జ‌రిగింది. ఉచితంగా శ‌న‌గ‌లు పంపిణీ చేయ‌డం వ‌ల్ల ఈ 5 నెల‌ల కాలం పాటు పైన పేర్కొన్న ల‌బ్ధిదారుల‌కు త‌గినంత‌గా ప్రోటీన్లు అందడానికి వీలు క‌లుగుతుంది. 2015-16లో ప‌ప్పుల‌ నిల్వ‌లు ఏర్పాటు చేయ‌డం ప్రారంభించ‌డం వ‌ల్ల , దేశంలో ప‌ప్పుల నిల్వ‌లు గ‌ణ‌నీయంగా ఉన్నాయి. వాటి నుంచి ఈ ప్యాకేజ్‌కి శ‌న‌గ‌లు పంపిణీ చేయ‌డం జ‌రుగుతున్న‌ది. పి.ఎం.జికెఎవై ప‌థ‌కం పొడిగించినందువ‌ల్ల దానికి అవ‌స‌రాల మేర‌కు పంపిణీకి త‌గిన‌తంగా ప్ర‌భుత్వం వ‌ద్ద నిల్వ‌లు ఉన్నాయి. తొలి ద‌శ పిఎంజికెఎవై కింద ( 2020 ఏప్రిల్ నుంచి జూన్ వ‌ర‌కు) 4.63 ల‌క్ష‌ల మెట్రిక‌ల్ ట‌న్నుల ప‌ప్పుల‌ను ఇప్ప‌టికే పంపిణీ చేయ‌డం జ‌రిగింది.దీనివ‌ల్ల దేశ‌వ్యాప్తంగా 18.2 కోట్ల కుటుంబాల‌కు ప్ర‌యోజ‌నం క‌లిగింది. నేప‌థ్యం: ప్ర‌ధాన‌మంత్రి శ్రీ న‌రేంద్ర మోదీ 30-06-2020న, ప్ర‌ధాన‌మంత్రి గ‌రీబ్ క‌ళ్యాణ్ ప్యాకేజ్ ని 2020 న‌వంబ‌ర్ చివ‌రి వ‌ర‌కు పొడిగిస్తున్న‌ట్టు ప్ర‌క‌టించారు. క‌రోనా వైర‌స్ వ్యాప్తి, లాక్‌డౌన్ వ‌ల్ల ఆర్థిక కార్య‌క‌లాపాలకు అంత‌రాయం కార‌ణంగా నిరుపేద‌లు ఎదుర్కొనే ఇబ్బందుల‌ను తొల‌గించేందుకు దీనిని పొడిగించారు.
ప్రధాన మంత్రి శ్రీ నరేంద్ర మోదీ ని కలుసుకున్న యు.ఎస్.  నేషనల్ సెక్యూరిటీ అడ్వైజరు లెఫ్టెనంట్ జనరల్ హెచ్. ఆర్.  మెక్ మాస్టర్

ప్రధాన మంత్రి శ్రీ నరేంద్ర మోదీ ని యు.ఎస్. జాతీయ భద్రత సలహాదారు లెఫ్టెనంట్ జనరల్ హెచ్. ఆర్. మెక్ మాస్టర్ ఈ రోజు కలుసుకున్నారు. ప్రెసిడెంట్ శ్రీ డోనాల్డ్ ట్రంప్ తరఫున ప్రధానమంత్రి శ్రీ నరేంద్ర మోదీ కి లెఫ్టెనంట్ జనరల్ హెచ్. ఆర్. మెక్ మాస్టర్ అభినందనలు తెలిపారు. ప్రెసిడెంట్ శ్రీ ట్రంప్ తో తాను టెలిఫోన్ లో సకారాత్మకమైనటువంటి సంభాషణ జరిపినట్లు, పలు అంశాలలో భారతదేశం-యు.ఎస్. సంబంధాలను మరియు వ్యూహాత్మక భాగస్వామ్యాన్ని వేగవంతంగా ముందుకు తీసుకువెళ్లేందుకు ఇరు పక్షాలు జతచేసిన ప్రాముఖ్యాన్ని ఈ సంభాషణ పునరుద్ఘాటించినట్లు ప్రధాన మంత్రి గుర్తు చేశారు. లెఫ్టెనంట్ జనరల్ హెచ్.ఆర్. మెక్ మాస్టర్ అఫ్గానిస్తాన్, పశ్చిమ ఆసియా మరియు డిపిఆర్ కె లు విస్తరించిన ప్రాంతంలోని భద్రతా పరిస్థితులపై తన దృష్టికోణాన్ని ప్రధాన మంత్రికి వివరించారు. తీవ్రవాద సవాలును సమర్థవంతంగా పరిష్కరించేందుకు రెండు దేశాలూ ఏ విధంగా కలిసి పని చేయగలవో అన్న అంశంతో పాటు ప్రాంతీయ శాంతి, భద్రత మరియు స్థిరత్వాలను ఎలా ముందుకు తీసుకుపోగలవో అన్న అంశంపై ఇరువురూ తమ అభిప్రాయాలను ఒకరితో మరొకరు పంచుకున్నారు.
ప్ర‌ధానికి అమెరికా సంయుక్త రాష్ట్రాల అధ్య‌క్షుడు శ్రీ బ‌రాక్ ఒబామా ఫోన్‌కాల్ ; సీఓపీ 21 విజయవంతంగా ముగియడంలో ప్రధాని పోషించిన సానుకూల పాత్ర, ప్రదర్శించిన సమర్థ నాయకత్వానికి ధన్యవాదాల ప్రకటన

సీఓపీ 21 సదస్సు విజయవంతంగా ముగియడంలో ప్రధాన మంత్రి శ్రీ నరేంద్ర మోదీ పోషించిన సానుకూల పాత్రకు, ప్రదర్శించిన నాయకత్వ సామర్థ్యానికి అమెరికా సంయుక్త రాష్ట్రాల అధ్యక్షుడు బ‌రాక్ ఒబామా ధన్యవాదాలు తెలిపారు. శ్రీ ఒబామా ఈ రోజు శ్రీ నరేంద్ర మోదీతో టెలిఫోన్ లో మాట్లాడారు. వాతావరణ మార్పు పై ప్యారిస్ లో జరిగిన శిఖరాగ్ర సమావేశం చరిత్రాత్మక విజయాన్ని సాధించడంలో భారతదేశం కీలకమైన పాత్రను పోషించిందని శ్రీ ఒబామా అన్నారు. ఈ సందర్భంగా హెచ్1బీ, ఎల్1 వీసాలపై అమెరికా దిగువ సభ లో ప్రతిపాదించిన బిల్లు విషయంలో భారతీయ సమాచార సాంకేతిక విజ్ఞాన (ఐటీ) పరిశ్రమ, ఆ పరిశ్రమలోని వృత్తి నిపుణులు ఆందోళన చెందుతున్నట్లు ప్రధాన మంత్రి శ్రీ నరేంద్ర మోదీ అధ్య‌క్షుడు శ్రీ ఒబామా దృష్టికి తీసుకువచ్చారు.